A teológiát Pesten végezte. Hazatérve egy évig a csanádi püspöki udvarban volt alkalmazásban, majd teológiatanár lett. 1840-ben miséspappá szentelték. Az 1848-1849. évi szabadságharcban mint honvéd harcolt. Arad várának megadása (1849. június 27.) után a magyar kormány a vár lelkészének nevezte ki, és július 5-én az aradi Szentháromság előtt beszédet tartott a népnek és honvédoknak, amelyben az orosz betöréssel foglalkozott, és kitartásra buzdította az embereket. Beszédét állami költségen kinyomtatták és kiosztották. Az 1850-es évektől kezdve pankotai plébános és apát.